Vapaaehtoisesta maanpuolustuksesta annetun lain täytäntöönpano ja toimivuus

Asettaminen	
	Puolustusministeriön Hallintopoliittinen osasto on tänään asettanut hankkeen, jonka tehtävänä on selvittää, miten vapaaehtoisesta maanpuolustuksesta annetun lain täytäntöönpano on  lähtenyt käyntiin ja onko täytäntöönpanossa ilmennyt seikkoja, jotka edellyttäisivät lainmuutoksia.	

Toimikausi	
	1.11.2008 - 31.12.2009  	

Tausta	
	Vapaaehtoisesta maanpuolustuksesta annettu laki (556/2007)on tullut voimaan 1.1.2008. Lain nojalla on annettu valtioneuvoston asetus vapaaehtoisen maanpuolustuksen neuvottelukunnasta (960/2007) ja puolustusministeriön asetus vapaaehtoisesta maanpuolustuksesta (1212/2007). Voimaantulon jälkeen on tarpeen seurata lainsäädännön toimivuutta ja vaikutuksia.	

Tavoitteet	
	Tavoitteena on uuden lainsäädännön toimivuuden ja vaikutusten seuranta sekä tarvittavien muutosehdotusten tekeminen. Tarkoituksena on valmistella hankkeet yhteistyössä sidosryhmien kanssa. Selvitettävät erilliskysymykset: 1) reserviläistoiminnan normiohjaus 2) vapaaehtoisten sotilaallinen koulutuksen ja sotilaallisia valmiuksia palvelevan koulutuksen sekä ampumakoulutuksen toteutuminen 3) vapaaehtoistoiminnan rahoitus 4) vapaaehtoisten osallistuminen virka-aputehtäviin 5) sitoumusjärjestelmän käyttöönotto ja toimivuus 6) varaamisjärjestelmän toimivuus 7) naisten osallistuminen vapaaehtoisiin harjoituksiin ja virka-aputehtäviin 8) kannustusjärjestelmän toteutuminen 9) vapaaehtoistoimintaan osallistuminen ja työnantajan suostumus	

Tehtävä	
	Tehtävänä on 1) laatia eduskunnan edellyttämä selvitys vuoden 2009 aikana puolustusvaliokunnalle vapaaehtoista maanpuolustusta koskevan lain täytäntöönpanosta ja toimivuudesta 2) tarvittaessa valmistella hallituksen esitys, johon sisältyvät lain toimeenpanon ja seurannan yhteydessä havaitut tai muun lainsäädännön kehityksestä johtuvat tarpeelliset muutosehdotukset 3) valmistella hankkeeseen liittyvät mahdolliset asetustasoiset säädösmuutokset	

Organisointi	
		
	Hankkeen vastuuhenkilöt ovat hallitusneuvos, lainsäädäntöjohtajana Seppo Kipinoinen, hallitusneuvos henkilöstöjohtajana Jari Kajavirta, vanhempi osastoesiupseeri Petteri Tervonen sekä vanhempi hallitussihteeri Minnamaria Nurminen.	

Kustannukset ja rahoitus	
	Hanke toteutetaan virkatyönä.	

	kansliapäällikkö	Kari Rimpi	

	hallitusneuvos, lainsäädäntöjohtajana	Seppo Kipinoinen	

LIITTEET	

JAKELU	
	Eduskunnan puolustusvaliokunta, puolustusministerin erityisavustaja, puolustusministeriön osastot ja erillisyksiköt, Pääesikunta	

TIEDOKSI	
	Pääesikunta oikeudellinen osasto, puolustusministeriön www-sivut, puolustusministeriön sisäinen intranet